**Küsimusleht nr 161**

**Tänapäeva maa-asustus**

Muuseumi kaastöölistele on aja jooksul saadetud väga laia teemaderingi haaravaid küsimustikke. Seni pole aga peaaegu üldse puudutatud maa-asustust.

Eesti maa-asulad (küla, end. asundused, alevikud) on eriti viimastel aastakümnetel olulisi arenguid läbi teinud. Meie küladele oli varem omane üpris hajaline asustusviis. Antud ajal toimub väikekülade kadumise ja uute majandikeskuste kasvamise arvel asustuse kontsentreerumine. Käesoleva küsimuskava eesmärgiks on aidata meie korrespondentidel koguda ainest oma kodukoha asustusest tänapäeval. Kõige otstarbekam on vaatluse alla võtta üks küla (näit. oma koduküla vmt). Kuna üsna hiljuti meil külade piire ja nimesid muudeti, on õigem võtta aluseks küla oma vanades traditsioonilistes piirides.

Et saada Teie piirkonna tänapäevaasustusest veidi laiemat pilti, on küsimustiku teine osa pühendatud kohaliku majandi või selle ühe osakonna vaatlemisele.

Soovime jõudu vastamisel!

**I Koduküla**

1. Küla asukoht (end. mõis, vald, kihelkond; kolh./sovh., külanõukogu, rajoon).
2. Kas teate pärimusi või muid andmeid küla nime tekkest ja selle muutumisest?
3. Kas rahvas eristas antud külas mitut erinevat osa? Kas praegu teatakse ja kasutatakse nende rahvapäraseid nimesid?
4. Kas küla piire või nime muudeti 1976/77.a. maa-asulate arvestuse korrastamise käigus? Millise külaga ühendati vaadeldav küla? Kuidas suhtub kohalik rahvas sellesse muutusse?
5. Millest tuletati selle uue suurema küla nimi?
6. end. mõisa nimest;
7. end. valla nimest;
8. mõne end. talu nimest;
9. ühe praegu uue küla koosseisu kuuluva end. küla nimest;
10. külale anti täiesti uus nimi.

Mida arvavad uuest nimest küla elanikud? Kas rahvas kasutab seda uut nime ka igapäevases kõnekeeles?

1. Kuivõrd uue küla moodustamine on mõjutanud kohalike inimeste igapäevast elu? Milles see väljendub?
2. Kirjeldage koduküla asendit maastikul, paiknemist veekogude ja tee suhtes. Kas muutused teedevõrgus on mõjutanud asustuse arengut?
3. Visandage küla praegune plaan. Sinna märkige:
4. ilmakaared;
5. loodusobjektid külas ja selle ümber (jõed, järved, mäed, metsad, sood);
6. kasutatavad maad (põllu, heina- ja karjamaad. Nende puhul oleksid väga teretulnud endised rahvapärased nimed. Oleks hea, kui eraldi märgiksite vastustes kõlvikute paiknemises toimunud muutused.)
7. kõik praegused ja endised talud (talu=majapidamine). Need võiks tähistada:
8. olemasolevad,
9. tühjad,
10. suvilana kasutatavad,
11. hävinud talude asukohad.

Plaani märgitud talud tähistage numbritega ka koos vastava talu nimega kandke eraldi nimekirja. Samuti palume, et Te iga talu puhul märgiksite juurde, kas tegemist on:

1. end. vanatalu;
2. vabadikukoha;
3. käsitöökoha;
4. asundustalu;
5. pärast sõda rajatud majapidamisega jne.

Tühjade või hävinenud talude puhul oleks vajalik märkida ligikaudne tühjaksjäämise aeg. Talude loetelu palume teha ka juhul, kui plaan koostamata jääb.

1. külas paiknenud või paiknevad majandus-, kaubanud- ja kultuuihooned (kool, rahvamaja, raamatukogu, sidekontor, kauplus, meierei, veskid jne.). Märkige plaanile ka praeguse majandi tootmishooned. Eraldi märkige vastusesse nimetatud objektide asutamise/ehitamise ja ka likvideerimise aeg. Meid huvitavad ka esimeste väikekolhooside majandushooned ja keskused, kui neid oli teie külas.
2. Kas tänapäeval on veel kasutusel vanad talunimed? Mis puhul? Kas vana talunimi kandub üle ka selle uutele asukatele (kui pered on vahetunud)? Kas kasutatakse endiste asundustalude nimesid? Millal?
3. Juhul, kui Te plaani ei koosta, kirjeldage lühidalt, kus paiknevad tühjad või hävinud talud (küla keskosas, selle äärealadel või päris hajusalt). Mis põhjustel just need tühjad on?
4. Mis on saanud tühjadest taludest?
5. lammutatud (maaparandus);
6. aja jooksul ise hävinud;
7. asustatuad uute kolh./ sovh. peredega;
8. kasutusel suvilana jne.
9. Kas küla asustus on varasema (sõjaeelse) perioodiga võrreldes
10. tihenenud (eelistatakse ehitada küla keskossa);
11. hõrenenud (eelistatakse ehitada hajusamalt, küla äärealadele)?
12. Kas antud küla elanikud on valdavalt kohaliku päritoluga või on rohkem mujalt tulnud?
13. Mitu peret oli külas:
14. enne II maailmasõda;
15. 1950-ndail aastail;
16. praegu;

Iga perioodi puhul ära märkida ka kui palju oli põlisasukaid ja kui palju on uustulnukaid.

1. Kas külas elab teiste rahvuste esindajaid? Kui palju?
2. Kus on olnud küla elanike mitmesuguste põhitarvete (majandus, kaubandus, kultuur, haridus, teenindus jne) rahuldamise traditsiooniline keskus? Kas sõjajärgsel ajal on siin toimunud muutusi? Milliseid ja miks?
3. Kuhu asub elama enamik teie küla noori?
4. jääb kodukülla;
5. kolhoosi keskusesse,
6. muusse kohalikku keskusesse,
7. mujale.
8. Kas kooli likvideerimine teie külas või läheduses (kui teie külas kooli polnud) on kuidagi küla asustust mõjutanud.
9. Millest oleneb teatud aja tühjalt seisnud talu uuestiasustamine?
10. Kirjeldage lühidalt oma küla talude hoonestust. Millised elamud on ülekaalus:
11. rehielamud;
12. rehest lahku ehitatud taluelamud;
13. uued individuaalelamud.
14. Kas ja kuidas on majandite liitmine ning põllumajanduse mehhaniseerimine mõjutanud teie küla asustust?
15. Kas külas või selle ümbruses on tehtud maaparandustöid? Millist mõju on see avaldanud küla välisilmele?
16. Kuidas suhtuvad maaparandajate poolt tehtud muudatustesse kohalikud elanikud?
17. Millise mulje jätab Teile ja külarahvale Teie küla praegune välisilme? Kas toimunud muutused on küla välisilmet parandanud või vastupidi?

**II Kodumajand**

Juhul kui Teie kolhoos või sovhoos on ulatuselt väga suur ja te ei tunne seda tervikuna, võite andmed saata selle ühe osakonna kohta.

1. Kus asub kirjeldatava majandi (osakonna) keskus?
2. end. mõisa südames;
3. end. valla- või kihelkonnakeskuses;
4. vanaküla südames;
5. mõne end. üksiktalu või taludegrupi ümber; kui need asusid näiteks kohalike teede sõlmpunktis;
6. täiesti uues kohas, väljaspool vanu asustuspunkte.
7. Kirjeldage lühidalt majandi (osakonna) keskuse hoonestust ja selle paiknemist.
8. a) kas hoonestus oli linnalikult tihe?
9. millised elamutüübid on ülekaalus (vanad taluelamud, tänapäeva individuaalelamud, ridaelamud, mitmekorterilised linnatüüpi majad)?
10. kas keskuses on eraldi majandus- ja tootmistsoon ning elamistsoon?
11. kus paiknevad kultuuri- ja kaubandusehitised?
12. Kas elanikud on oma elukohaga rahul? Kas keskasula on kavandatud ja ehitatud silmas pidades kõiki inimese eluvajadusi?
13. Kas praegune majandi (osakonna) keskus oli mõne esimese väikekolhoosi keskuseks? Kas tolleaegsesse keskusesse ehitati palju uusi hooneid? Milliseid?
14. Kas teie kandis jõuti 1950. aastate algul toimunud asustuse koondamisel ka talude tegeliku kokkuvedamiseni?
15. Kuhu oli planeeritud tolleaegne majandi keskasula?
16. Kuhu oli rajatud majandi nüüdsed tootmis-majandusüksused (farmid, töökojad jne).
17. keskasulasse;
18. vanaküla keskusesse;
19. mõne end. suure üksiktalu juurde;
20. täiesti uude kohta.
21. Kas farmide ja muude tootmisüksuste juurde on tekkinud asulaid? Kirjeldage taolist asulat lühidalt.
22. Kust pärineb selliste uusasulate elanike enamik?
23. antud majandist;
24. mujalt tulnud.
25. Kuhu teie majandis eelistatakse ehitada
26. individuaalelamu;
27. majandi ühepereelamuid;
28. majandi paljukorterilisi elamuid?

Kas

1. majandi (osakonna) keskusesse?
2. farmi jne asulasse;
3. vanaküla keskusesse;
4. keskusest eemale?
5. Millest lähtutakse uue rajatava kodu asupaiga valikul?
6. asukohast kohaliku keskuse suhtes;
7. asukohast töökoha suhtes;
8. ühendusteedest ja nende sisukorrast;
9. kui oluliseks peetakse ümbritseva looduse ilmekust;
10. kas loomapidamisvõimalus on määrav asjaolu?
11. kas kaugus koolist on väga oluline?
12. kas arvestatakse ka lastesõime või –aia olemasolu?
13. mil viisil isikliku auto omamine seda määrab?
14. Kas olete märganud erinevusi elukoha valikul eri rahvustest uusasukate vahel? Milliseid?
15. Kuhu mingi rahvuse esindaja eelistab elama asuda?
16. majandi (osakonna) keskusesse kõigi mugavustega linnatüüpi majja;
17. samasse asulasse, kuid eelistavad omaette elamist majandile kuuluvad ühepereelamus;
18. väikekülas asuvasse majandilse kuuluvasse end. talumajja, kus on loomapidamisvõimalused,
19. ostetakse või ehitatakse omale maja (keskusesse või väikekülla).

Koostaja H. Pärdi